దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బన్నీని ఏ మాయ చేశావే కేథరీన్
'ఇద్దరమ్మాయిలతో' అనే చిత్రంతో తెలుగు తెరకు పరిచయమయిన దుబాయి భామ కేథరిన్ త్రేసా. ఆ తరువాత తెలుగులో పెద్దగా అవకాశాలు అందుకోని ఈ భామను బన్నీ పిలిచి మరి తన సినిమాల్లో అవకాశమిస్తున్నాడు...
TNN | Updated:
Aug 7, 2016, 02:33PM IST
'ఇద్దరమ్మాయిలతో' అనే చిత్రంతో తెలుగు తెరకు పరిచయమయిన దుబాయి భామ కేథరిన్ త్రేసా . ఆ తరువాత తెలుగులో పెద్దగా అవకాశాలు అందుకోని ఈ భామను బన్నీ పిలిచి మరి తన సినిమాల్లో అవకాశమిస్తున్నాడు. రుద్రమదేవి చిత్రంలోనూ అల్లు అర్జున్ పక్కన మెరిసింది. ఆ తరువాత సరైనోడు సినిమాలో కూడా లీడ్ రోల్ నే పోషించింది. తాజాగా మరోసారి బన్నీ తన కొత్త సినిమాలో కేథరిన్ ను తీసుకునే ఆలోచనలో పడ్డాడట. హరీష్ శంకర్ దర్శకత్వంలో బన్నీ నూతన సినిమా చేయనున్నాడు. మొదట ఈ సినిమాలో హీరోయిన్ పూజా హెగ్డేను అనుకున్నారు. అయితే అమ్మడు బాలీవుడ్ సినిమాలతో బిజీగా ఉండడం వలన ఈ సినిమాపై పెద్దగా ఆసక్తి చూపలేదు. తరువాత శృతిహాసన్ అనుకున్నారు. కానీ శృతి డేట్స్ అడ్జస్ట్ చేయలేకపోయింది. దీంతో కేథరిన్ అయితే పెర్ఫెక్ట్ అని భావించిన చిత్ర బృందం ఆ దిశగా సంప్రదింపులు జరుపుతున్నట్లు సమాచారం. నిజానికి ఇప్పటివరకు బన్నీ తను పని చేసిన హీరోయిన్స్ తో మరోసారి జత కట్టలేదు. కేథరిన్ తో మాత్రం ఇప్పటికే మూడు చిత్రాల్లో కలిసి నటించాడు. నాలుగో సినిమా అయినా.. ఈ మెగాహీరో సిద్ధంగా ఉన్నాడంటే.. కేథరిన్, బన్నీను ఏదో మాయ చేసిందని అంటున్నారు.